Kommunal- og distriktsdepartementet

Kommunal- og distrikts­departementet (KDD) er et norsk departement med ansvar for blant annet kommunal-, regional- og distriktspolitikk, lokalforvaltning, kommuneøkonomi og boligpolitikk. KDD har også ansvar for gjennomføring av valg, same- og minoritetspolitikk og oppfølging av bærekraftsmålene.

Departementet het under Erna Solbergs regjering Kommunal- og moderniseringsdepartementet (KMD). Dette ble opprettet gjennom å fusjonere Fornyings- og administrasjonsdepartementet, Kommunal- og regionaldepartementet og planavdelingen i Miljøverndepartementet. Departementet endret navn til Kommunal- og distriktsdepartementet 1. januar 2022.

Departementet har lokaler i Regjeringskvartalet R5 i Akersgata 59.

 Avdelinger  
I tillegg til en kommunikasjonsenhet og en administrasjonsavdeling, har departementet følgende avdelinger:

 Regionalpolitisk avdeling
 Kommunalavdelingen
 Bolig- og bygningsavdelingen
 Planavdelingen
 Avdeling for bygg, sikkerhet og tjenester
 Same- og minoritetspolitisk avdeling

Historie
Kommunal- og regionaldepartementet ble opprettet i Einar Gerhardsens andre regjering i 1948 som Kommunal- og arbeidsdepartementet. Den første kommunalministeren var Ulrik Olsen. Fra 1990 til 1992 ble departementet kalt Kommunaldepartementet. Arbeidsavdelingen ble i 1997 overført til det daværende Arbeids- og administrasjonsdepartementet. Departementet byttet fra 1. januar 2014 navn til Kommunal- og moderniseringsdepartementet, og fikk i denne forbindelse overført oppgavene til Fornyings-, administrasjons- og kirkedepartementet (med unntak av oppgaver knyttet til bredbånd).http://www.regjeringen.no/nb/dep/krd.html?id=504 Innlemming av FAD http://www.regjeringen.no/nb/dep/krd/aktuelt/nyheter/2013/sanner-overtok-i-dag-noklene-til-bade-fa.html?id=743011 Sammenslåing av FAD og KRD

 Etater og virksomheter 

Underliggende etater
 Direktoratet for byggkvalitet
 Husbanken
 Husleietvistutvalget
 Internasjonalt reindriftssenter
 Kompetansesenter for distriktsutvikling
 Statens kartverk
 Valgdirektoratet

Tilknyttede virksomheter
 Kommunalbanken

 Se også 
 Liste over Norges kommunalministre

 Referanser 

 Eksterne lenker 


Kategori:Norske departementer
Kategori:Etableringer i 1948